4.5.2023
SL
Uradni list Evropske unije
L 118/65
PRILOGA IV
Priloga IV (DEL ATCO.MED) k Uredbi (EU) 2015/340 se spremeni: 1. v točki ATCO.MED.A.005 se točka (a) nadomesti z naslednjim: „(a) izdajo, veljavnost, podaljšanje veljavnosti in obnovo zdravniških spričeval, potrebnih za izvajanje privilegijev iz licence kontrolorja zračnega prometa ali licence učenca kontrolorja zračnega prometa; in“; 2. v točki ATCO.MED.A.020 se točka (b) nadomesti z naslednjim: „(b) Poleg zahtev iz točke (a) imetniki zdravniškega spričevala razreda 3 takoj in še pred izvajanjem privilegijev iz licence obiščejo zdravnika za letalsko osebje, če: (1) so imeli operacijo ali invaziven kirurški poseg; (2) so začeli redno jemati katero koli zdravilo; (3) so utrpeli hujšo telesno poškodbo, zaradi katere ne morejo izvajati privilegijev iz licence; (4) so resno zboleli in zato ne morejo izvajati privilegijev iz licence; (5) so ugotovili, da so noseči; (6) so bili sprejeti v bolnišnico ali kliniko; (7) prvič potrebujejo korektivne leče.
V navedenih primerih AeMC ali AME oceni zdravstveno sposobnost imetnika licence ali učenca kontrolorja zračnega prometa in odloči, ali je sposoben še naprej izvajati svoje privilegije.“; 3. v točki ATCO.MED.A.030 se točka (a) nadomesti z naslednjim: „(a) Kandidati za licenco kontrolorja zračnega prometa ali licenco učenca kontrolorja zračnega prometa ali imetniki teh licenc imajo zdravniško spričevalo razreda 3, razen če se privilegiji izvajajo v okolju simulacijske naprave za usposabljanje.“.